L’artista musical Maika Makovski actuarà a Sagunt el pròxim 27 de gener
09 de gener 2018

![](/media/xjidcjwf/90maika-carte_cuerpo.jpg) 

  

La delegació de Cultura de l'Ajuntament de Sagunt, junt a Pro21, ha organitzat un concert de la cantautora, guitarrista i pianista Maika Makovski, que tindrà lloc el pròxim 27 de gener, a les 19.30 hores, en el Centre Cultural Mario Monreal. L'artista oferirà un concert solista i d'estil intimista a piano i guitarra en el qual es podrà gaudir de la seua original proposta plena de magnetisme i passió.  
  
Makovski és una artista jove però molt consolidada, amb influències de l’underground, l’indie, el pop, el rock i el folk, però sense caure mai en la música més comercial. En la seua carrera ha destacat com a cantant, compositora, pianista, guitarrista, actriu i fins i tot col·laboradora en projectes teatrals. Ha publicat sis discos i està treballant en el setè. Amb un estil intimista i folk en els seus últims treballs, Makovski és una artista molt seguida i valorada per la crítica musical.  
  
L’artista musical, nascuda el 1983 a Mallorca d’orígens macedonis i andalusos, va començar des de molt jove a compondre i actuar. Després de viure per diversos països, va ser a Barcelona on es va establir per a gravar el seu primer àlbum “Kradiaw” (2005).  
   
El seu afany de coneixement la va portar a Nova York on va madurar el seu segon disc a l’escena alternativa fins a donar forma a “Kraj so Koferot” (2007). Però no va ser fins “Maika Makovski” (2010) quan les seves cançons van obtindre difusió internacional gràcies a la producció de l’afamat John Parish, estret col·laborador de PJ Harvey.  
   
Els seus següents àlbums van ser “Desaparecer” -banda sonora d’un espectacle teatral de Calixto Bieito- i “Thank You For The Boots”, amb l’anglés com a llengua, va passar de les atmosferes denses i ombrívoles a un so més clar i cru. El gir total a la seva carrera s’ha forjat amb “Chinook Wind”, el seu disc més personal de nou produït a Bristol (UK) per John Parish, donant forma al seu àlbum menys rocker. En ell predominen els arranjaments de corda i metall influït per un viatge que va realitzar als seus orígens, Macedònia, la terra natal del seu pare, una experiència que queda reflectida a la cançó “Makedonija”.  
  
Les entrades ja estan disponibles pel preu de 9 euros, i es poden comprar a través del següent enllaç:

[http://www.servientradas.com/espectaculo/AYUNTAMIENTO\_DE\_SAGUNTO/3/maika-makovski.html](http://www.servientradas.com/espectaculo/AYUNTAMIENTO_DE_SAGUNTO/3/maika-makovski.html)

*   [](http://www.facebook.com/sharer.php?u=https://aytosagunto.es/va/actualitat/l-artista-musical-maika-makovski-actuara-a-sagunt-el-proxim-27-de-gener/ "Facebook")
*   [](http://twitter.com/share?url=https://aytosagunto.es/va/actualitat/l-artista-musical-maika-makovski-actuara-a-sagunt-el-proxim-27-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-artista-musical-maika-makovski-actuara-a-sagunt-el-proxim-27-de-gener/ "Linked In")
*   [](mailto:?body=https://aytosagunto.es/va/actualitat/l-artista-musical-maika-makovski-actuara-a-sagunt-el-proxim-27-de-gener/)